《无准和尚赞》
宋代·释智朋

奋身铁色，飞崖倒戈，欠蹄少角。得聩翁之聪而震忽雷，乘云巢之云而撒巨雹。

远若可亲，迩而愈邈。拈死柴头，煨文武火，而起龙宫之烈焰。

以广长舌，谈真圣谛，而被天子之恩渥。或谓为密庵破庵，跳篱蓦墉之克家。

岂知是脩水黄梅，寒霜冷燄之超卓者也。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。